Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder /* COM/2014/0301 final - 2014/0155 (NLE) */





BEGRUNDELSE 1. BAGGRUND FOR FORSLAGET For at sikre den nødvendige retssikkerhed og ensartethed på det indre marked skal Det Blandede EØS-Udvalg indarbejde al relevant EU-lovgivning i EØS-aftalen så hurtigt som muligt efter vedtagelsen. I henhold til EØS-aftalens artikel 78 skal de kontraherende parter styrke og udvide samarbejdet inden for rammerne af Unionens virksomhed med hensyn til bl.a. socialpolitik. 2. RESULTAT AF HØRINGER AF INTERESSEREDE PARTER OG KONSEKVENSANALYSER Udkastet til Det Blandede EØS-Udvalgs afgørelse (der er knyttet som bilag til forslaget til Rådets afgørelse) har til formål at ændre protokol 31 til EØS-aftalen om samarbejde på særlige områder ud over de fire friheder. For at udvide samarbejdet mellem EØS-aftalens kontraherende parter skal Europa‑Parlamentets og Rådets forordning (EU) nr. 1381/2013 af 17. december 2013 om oprettelse af et program for rettigheder, ligestilling og unionsborgerskab for perioden 2014 til 2020[1] indarbejdes i EØS-aftalen. Liechtenstein deltager udelukkende i de aktiviteter under programmet, der finansieres over budgetpost 33 01 04 01 Udgifter til støttefunktioner i forbindelse med rettigheder og borgerskab og budgetpost 33 02 02 Fremme af ikke-forskelsbehandling og lighed. Det bør også bemærkes, at Norge ikke deltager i programmet. Udkastet til Det Blandende Udvalgs afgørelse indeholder en tilpasning til det formål. Norge har dog til hensigt at deltage fuldt ud fra den 1. januar 2015, forudsat at der tildeles de fornødne midler hertil. Hvis det er tilfældet vil EU blive forelagt et nyt udkast til Det Blandede Udvalgs afgørelse, der ændrer artikel 5, stk. 8, i protokol 31 ved at fjerne tilpasningen vedrørende Norge. Protokol 31 til aftalen bør ændres for at gøre det muligt at gennemføre dette udvidede samarbejde fra den 1. januar 2014. 3. JURIDISKE ASPEKTER AF FORSLAGET I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på forslag af Kommissionen den holdning, som skal indtages på Unionens vegne til sådanne afgørelser. Kommissionen forelægger udkastet til Det Blandede EØS-Udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget i Det Blandede EØS-Udvalg. 2014/0155 (NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 19, stk. 2, artikel 21, stk. 2, artikel 114, 168, 169 og 197 sammenholdt med artikel 218, stk. 9, under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde[2], særlig artikel 1, stk. 3, under henvisning til forslag fra Europa-Kommissionen, og ud fra følgende betragtninger: (1) Aftalen om Det Europæiske Økonomiske Samarbejdsområde[3] ("EØS-aftalen") trådte i kraft den 1. januar 1994. (2) I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. protokol 31 til EØS-aftalen. (3) Protokol 31 til EØS-aftalen indeholder bestemmelser og ordninger vedrørende samarbejdet på særlige områder ud over de fire friheder. (4) Det er hensigtsmæssigt at udvide samarbejdet mellem EØS-aftalens kontraherende parter til at omfatte Europa-Parlamentets og Rådets forordning (EU) nr. 1381/2013[4]. (5) Protokol 31 til aftalen bør derfor ændres i overensstemmelse hermed for at gøre det muligt at gennemføre dette udvidede samarbejde fra den 1. januar 2014. (6) Unionens holdning i Det Blandede EØS-Udvalg bør baseres på det udkast til afgørelse, der er knyttet til denne afgørelse — VEDTAGET DENNE AFGØRELSE: Artikel 1 Den holdning, der skal indtages på Den Europæiske Unions vegne i Det Blandede EØS-Udvalg til den foreslåede ændring af protokol 31 til EØS aftalen om samarbejde på særlige områder ud over de fire friheder, baseres på det udkast til Det Blandede EØS Udvalgs afgørelse, der er knyttet til nærværende afgørelse. Artikel 2 Denne afgørelse træder i kraft på dagen for vedtagelsen. Udfærdiget i Bruxelles, den […]. På Rådets vegne Formand [1] EUT L 354 af 28.12.2013, s. 62. [2] EFT L 305 af 30.11.1994, s. 6. [3] EFT L 1 af 3.1.1994, s. 3. [4] Europa-Parlamentets og Rådets forordning (EU) nr. 1381/2013 af 17. december 2013 om programmet for rettigheder, ligestilling og unionsborgerskab for perioden 2014 til 2020 (EUT L 354 af 28.12.2013, s. 62). BILAG DET BLANDEDE EØS-UDVALGS AFGØRELSE NR. .../2014 af om ændring af protokol 31 til EØS-aftalen om samarbejde på særlige områder ud over de fire friheder DET BLANDEDE EØS-UDVALG HAR — under henvisning til aftalen om Det Europæiske Økonomiske Samarbejdsområde ("EØS-aftalen"), særlig artikel 86 og 98, og ud fra følgende betragtninger: (1) Det er hensigtsmæssigt at udvide samarbejdet mellem EØS-aftalens kontraherende parter til at omfatte Europa-Parlamentets og Rådets forordning (EU) nr. 1381/2013 af 17. december 2013 om oprettelse af et program for rettigheder, ligestilling og unionsborgerskab for perioden 2014 til 2020[1]. (2) Protokol 31 til aftalen bør ændres for at gøre det muligt at gennemføre dette udvidede samarbejde fra den 1. januar 2014 — VEDTAGET DENNE AFGØRELSE: Artikel 1 I artikel 5 i protokol 31 foretages følgende ændringer: 1. I stk. 8 indsættes følgende led: "- 32013 R 1381: Europa-Parlamentets og Rådets forordning (EU) nr. 1381/2013 af 17. december 2013 om programmet for rettigheder, ligestilling og unionsborgerskab for perioden 2014 til 2020 (EUT L 354 af 28.12.2013, s. 62). Liechtenstein deltager udelukkende i de aktiviteter, der finansieres over budgetpost 33 01 04 01 Udgifter til støttefunktioner i forbindelse med rettigheder og borgerskab og 33 02 02 Fremme af ikke-forskelsbehandling og lighed. Norge fritages fra at deltage i programmet og fra at bidrage finansielt hertil." 2. I stk. 5 indsættes ordlyden ", i det program, der er nævnt i fjortende led fra den 1. januar 2014" efter ordlyden "i det program, der er nævnt i trettende led fra den 1. januar 2012". Artikel 2 Denne afgørelse træder i kraft dagen efter, at den sidste meddelelse er indgivet til Det Blandede EØS‑Udvalg, jf. aftalens artikel 103, stk. 1*. Den anvendes fra den 1. januar 2014. Artikel 3 Denne afgørelse offentliggøres i Den Europæiske Unions Tidendes EØS-afsnit og EØS-tillæg. Udfærdiget i Bruxelles, den På Det Blandede EØS-Udvalgs vegne Formand Sekretærer for Det Blandede EØS-Udvalg [1] EUT L 354 af 28.12.2013, s. 62. * [Ingen forfatningsmæssige krav angivet.] [Forfatningsmæssige krav angivet.]